**Den tyske sengespecialist, Röwa, indtager Danmark:**

**Nu skal din seng skræddersys!**

**Som noget helt nyt kan danskerne nu få skræddersyet sengen, så den passer præcist til den enkeltes kropstype og sovevaner. Det sker i morgen, når tyske Röwa åbner den første og eneste flagship store – i verden – i København.**

Hvis du har brug for en habit eller kjole med en perfekt pasform, går du til en skrædder, der tager dine mål, syr tøjet og retter det til, så det passer dig ned til mindste detalje. Men hvor går du hen, hvis du vil have en seng, der er 100 procent tilpasset din krop og dine sovevaner, så du kan få en perfekt nattesøvn? Hidtil har det ikke været muligt i Danmark, men det ændres nu, når den tyske sengespecialist, Röwa, åbner deres første flagship store – i verden – i København.

**Førende inden for ergonomi**

Röwa har over 600 forhandlere i Tyskland og yderligere 200 fordelt i Holland, Belgien og Schweiz. Virksomheden er førende inden for innovative sengesystemer og har næsten 100 års ekspertise på bagen samt en lang tradition for at arbejde sammen med de dygtigste forskere og uafhængige institutter inden for rygsøjleforskning og ergonomi.

Röwa står blandt andet bag Europas mest avanceret opmålingssystem, der er udviklet i samarbejde med Ergonomie-Institut München. Systemet benyttes til at bygge senge efter individuelle mål.

En specialkonsulent starter med at registrere din højde, vægt og kropsbygning i mindste detaljer. Sammen med dine sovevaner bliver disse informationer overført til en computer, der kortlægger dine personlige behov. Resultatet er et justerbart sengesystem, der passer præcist til dig og sikrer en sund og afslappende søvn.

**For alle pengepunge**

Röwa er kendt som et helt igennem tysk kvalitetsbrand med fokus på ’value for money’, og produktsortimentet består af andet end skræddersyede sengesystemer. Röwa står bag alt fra hovedpuder og lamelbunde til madrasser og sengerammer.

”Alle dele bliver produceret hos os selv i Sydtyskland. Vi har vores eget savværk, hvor bøgetræslamellerne til sengebunden bliver produceret, og vi har også vores egen systue, som står for fremstillingen af materialerne til vores madrasser og hovedpuder. På denne måde er vi sikre på, at vi kan bevare en høj kvalitet i hele produktionsprocessen”, fortæller Manfred Greiner, direktør i Röwa.

Alt er desuden underlagt en yderst grundig forureningskontrol, som garanterer, at du får en seng, der lever op til de strengeste miljøhensyn.

Det kan lyde dyrt, men der er langt fra tale om luksus-produkter for de få. Et skræddersyet sengesystem koster fra 25.000 kr., mens intelligente børnemadrasser kan erhverves for cirka 3.000 kroner. Madrasser til voksne koster fra 4.000 kr.

**Specialforhandlere**

Röwas sortiment – fra sengerammer og lamelbunde til hovedpuder og madrasser – distribueres udelukkende via udvalgte og kvalificerede specialforhandlere, der er uddannet til at give en professionel rådgivning og introduktion. Derved sikrer Röwa, at du altid får en seng, der giver det absolut bedste udgangspunkt for en god og sund søvn.

Röwas åbner sin første flagship store fredag d. 30. marts på Rosenørns Allé 18, mens virksomheden desuden er i gang med at etablere et forhandlernetværk i hele landet.

Find din lokale forhandler på www.roewa.dk

**FOR YDERLIGERE INFORMATION KONTAKT:**

* Jan Borum Nielsen, Manager Market Development, Röwa

Mobil: +45 2883 1414

* Kenni Kjær Rasmussen, PR-ansvarlig, KommunikationsGruppen

Telefon: +45 3398 0000